Komission asetus (EY) N:o 1641/2000, annettu 25 päivänä heinäkuuta 2000, tasaustuen lisäennakon maksamisesta banaanialalla vuoden 2000 osalta



Virallinen lehti nro L 187 , 26/07/2000 s. 0042 - 0042



Komission asetus (EY) N:o 1641/2000, annettu 25 päivänä heinäkuuta 2000, tasaustuen lisäennakon maksamisesta banaanialalla vuoden 2000 osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 14 artiklan, sekä katsoo seuraavaa: (1) Komission asetuksessa (ETY) N:o 1858/93(3), sellaisena kuin se on viimeksi muutettuna asetuksella (EY) N:o 1467/1999(4), vahvistetaan asetuksen (ETY) N:o 404/93 soveltamista koskevat yksityiskohtaiset säännöt banaanialan kaupanpitotulojen menetystä korvaavan tasaustukijärjestelmän osalta. Sen 4 artiklassa säädetään edellytykset tasaustuen ennakkojen maksamiselle. (2) Vuoden 1999 aikana yhteisössä tuotettujen ja kaupan pidettyjen banaanien tasaustuen määrän ja kyseisen tuen jäännöksen maksumääräajan vahvistamisesta sekä vuoden 2000 ennakkojen yksityiskohtaisen määrän vahvistamisesta 30 päivänä toukokuuta 2000 annetussa komission asetuksessa (EY) N:o 1157/2000(5) vahvistetaan vuoden 2000 osalta myöhemmin määriteltävän tuen kunkin ennakon yksikkökohtaiseksi määräksi 17,81 euroa 100:aa kilogrammaa kohti. (3) Yhteisön markkinatilanteen merkittävästä huononemisesta kärsivien yhteisön banaanintuottajien vaikean taloudellisen tilanteen huomioonottamiseksi on perusteltua säätää yhteisössä 1 päivän tammikuuta ja 31 päivän lokakuuta 2000 välisenä aikana kaupan pidettävistä tuotemääristä suoritettavien lisäennakkojen maksamisesta, sanotun kuitenkaan rajoittamatta mahdollisuutta vahvistaa tasaustuen taso myöhemmin asetuksen (ETY) N:o 404/93 12 artiklan ja asetuksen (ETY) N:o 1858/93 säännösten mukaisesti. Olisi säädettävä, että lisäennakon maksaminen edellyttää vakuuden antamista asetuksen (ETY) N:o 1858/98 säännösten mukaisesti. (4) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tuottajajäsenvaltiot maksavat vuoden 2000 osalta yhteisössä 1 päivän tammikuuta ja 31 päivän lokakuuta 2000 välisenä aikana kaupan pidettävistä tuotemääristä asetuksen (ETY) N:o 404/93 mukaisen tasaustuen lisäennakon, jonka suuruus on 7,08 euroa 100:aa kilogrammaa kohti. Lisäennakko maksetaan kaupan pidettävistä tuotemääristä, joille on haettu vuonna 2000 tasaustuen ennakkoa. Lisäennakon maksemista koskevan hakemuksen mukana on oltava todiste siitä, että vakuus, jonka suuruus on 3,54 euroa 100:aa kilogrammaa kohti, on annettu. Maksu suoritetaan tämän asetuksen voimaantuloa seuraavien kahden kuukauden aikana. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 16 päivästä lokakuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 2000. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 160, 26.6.1999, s. 80. (3) EYVL L 170, 13.7.1993, s. 5. (4) EYVL L 170, 6.7.1999, s. 7. (5) EYVL L 130, 31.5.2000, s. 26.